smcproject/ml-wiki-sentences huggingface dataset:
ഇത്തരം ശാസ്ത്രങ്ങൾ വാമൊഴിയായാണ്‌ പകർന്നിരുന്നത്.
ലേഖനവിദ്യ അത്ര എളുപ്പമായിരുന്നില്ല എന്ന കാരണവും ഇതിന്‌ ചൂണ്ടിക്കാണിക്കപ്പെടുന്നു.
പിന്നീട് എഴുത്തു വിദ്യ താരതമ്യേന എളുപ്പമായ കാലത്ത് യാജ്ഞവല്ക്യന്റെ ശിഷ്യപരമ്പരയിൽ പെട്ട ഏതോ ശിഷ്യൻ (ശിഷ്യന്മാർ) എഴുതിയതായിരിക്കണം ഇത് എന്നാണ്‌ വിശ്വസിക്കുന്നത്.
യാജ്ഞവൽക്യൻ  ഇതിഹാസപ്രസിദ്ധമായ രാമായണത്തിലെ കഥാപാത്രമായ ജനകരാജാവിന്റെ സദസ്സിലെ പ്രമുഖനായിരുന്നു എന്ന് ഐതിഹ്യമുണ്ട്.
ഇത് ഈ സ്മൃതിയിലെ അവസാന പാദത്തില് സൂചിപ്പിക്കുന്നുണ്ട്.
എന്നാല് രാമായണത്തിലേതുപോലെ യാജഞവല്ക്യനും കഥാപാത്രങ്ങൾ മാത്രമോ ചരിത്രപുരുഷന്മാരോ എന്നും നിശ്ചയമില്ല.
ഇതില് മൂന്ന് അദ്ധ്യങ്ങൾ ഉണ്ട്.
ആചാരാദ്ധ്യായം, വ്യവഹാരാദ്ധ്യായം, പ്രായശ്ചിത്താദ്ധ്യായം എന്നിവയാണവ.
ഒന്നാം അദ്ധ്യായത്തിൽ വർണ്ണാശ്രമധർമ്മങ്ങളാണ്‌ പ്രതിപാദ്യം.
ബ്രഹ്മണ-ക്ഷത്രിയ-വൈശ്യ-ശൂദ്രവർണ്ണങ്ങൾ.
ബ്രഹ്മചര്യ-ഗാർഹസ്ഥ്യ- വാനപ്രസ്ഥ-സംന്യാസ ആശ്രമങ്ങൾ ഇതിൽ പറയുന്നു.
വർണ്ണവ്യവസ്ഥക്കിടയിലുണ്ടാവുന്ന സങ്കരജാതികളെക്കുറിച്ചും അവർ ചെയ്യേണ്ട തൊഴിയിലുകളെക്കുറിച്ചും പറയുന്നുണ്ട്.
രാജധർമ്മങ്ങളും ഈ അദ്ധ്യായത്തിലാണ്‌ പ്രതിപാദിക്കുന്നത്.
വിവിധജാതികൾ അനുഷ്ഠിക്കേണ്ട ധർമ്മങ്ങൾ മാത്രമേ സ്മൃതികൾ പ്രസ്താവിക്കുന്നുള്ളൂ, അവരുടെ അവകാശങ്ങളെക്കുറിച്ച് ഒന്നും തന്നെ പറയുന്നില്ല എന്നതും സുപ്രധാനമായ കാര്യമാണ്‌.
രണ്ടാം അദ്ധ്യായത്തിൽ സ്വത്തവകാശങ്ങൾ, ദായക്രമങ്ങൾ, സിവിൽ കുറ്റങ്ങൾ, ക്രിമിനൽ കുറ്റങ്ങൾ, അവയുടെ ശിക്ഷകൾ, വ്യവഹാര നടത്തിപ്പ്, തെളിവുഭാരം, സാക്ഷികളുടെ യോഗ്യതകൾ, ഇവയെ വിവരിക്കുന്നു.
തടവ് എന്ന ശിക്ഷ നിലവിലില്ലായിരുന്നു.
വ്യവഹാരം അവസാനിക്കുമ്പോൾ അത് ന്യായമായിട്ടുള്ളതാണെങ്കിൽ പ്രതിയിൽ നിന്നും വ്യവഹാരച്ചെലവുകൾ  മുഴുവനും ഈടാക്കുന്ന തരത്തിലായിരുന്നു ഇതിലെ നിയമം.
വില്പനനികുതി, കടത്തുകൂലി നിരക്ക്, ആർക്കൊക്കെ ആര് വഴി ഒഴിഞ്ഞുകൊടുക്കണം, ചരക്കുകളിൽ മായം ചേർത്താലുള്ള ശിക്ഷ എന്നിവയും വിവരിക്കുന്നുണ്ട്.
ധർമ്മത്തിൽ നിന്നുള്ള വ്യതിചലനം എന്ത് തന്നെയായിരുന്നാലും അത് കുറ്റമായി കരുതിയിരുന്നു.
അതിന്‌ ശിക്ഷയും ഉണ്ട്
മൂന്നാമദ്ധ്യായത്തിൽ പ്രായശ്ചിത്തങ്ങൾ വിവരിക്കുന്നു.
കുറ്റവാളിയെ സമൂഹം ഒറ്റപ്പെടുത്തുന്നു.
അവരെ ഗ്രാമത്തിനു പുറത്ത് നിർത്തുകയും ചെയ്യണം.
സ്വന്തം ഗൃഹത്തിൽ നിന്നുകൊണ്ട് പ്രായശ്ചിത്തം ചെയ്യാൻ സ്ത്രീകളെ മാത്രമേ അനുവദിച്ചിരുന്നുള്ളൂ.
ശിക്ഷ മാത്രമല്ല മനസ്സു ശുദ്ധമാവാനായി പരിഹാരം ചെയ്യണമെന്നതാണ്‌ ഇതിനു ആധാരം.
ഉപവാസം, ചാന്ദ്രായണ വ്രതം, ബ്രഹ്മചര്യം, ശീതാതപസഹനം, ഏകാന്തവാസം, ജപം എന്നിങ്ങനെയാണ്‌ പ്രായശ്ചിത്തങ്ങൾ.
കുറ്റത്തിന്റെ ഗൗരവം അനുസരിച്ച് ദണ്ഡനങ്ങൾ വ്യത്യാസപ്പെട്ടിരിക്കും.
അതിൽ പ്രായം, ആരോഗ്യം, സഹനശക്തി, കാലം, വർണ്ണം എന്നിവയും കണക്കിലെടുക്കുന്നുണ്ട്.
ബ്രാഹ്മണർക്ക് എത്ര കൊടിയ അപരാധങ്ങൾക്കും എളിയ ശിക്ഷയാണ്‌ വിധിച്ചിരുന്നത് ,എന്നാൽ താഴേക്കിടയിലേക്ക് വരുന്തോറും ശൂദ്രന്മാർക്ക് ചെറിയ തെറ്റുകൾക്ക് കടുത്ത ശിക്ഷ നല്കാനായി വിധിക്കുന്നു.
അവലംബം ↑ {{ cite book }} : Cite has empty unknown parameter: | coauthors= ( help ) കുറിപ്പുകൾ (ഇന്ന് നിർ‌വ്വചനമില്ലാത്ത പ്രവൃത്തികൾ കുറ്റമല്ല മറിച്ച് നിയമവിധേയമാണ്‌ എന്നത് ഓർക്കുക)
യാത്ര ഇംഗ്ലീഷ് വിലാസം https://ml.wikipedia.org/wiki/Travel സ്പെയിനിലെ ഒവീഡോയിലെ സഞ്ചാരികൾക്കായി സമർപ്പിക്കപ്പെട്ട ഒരു പ്രതിമ
വിദൂര സ്ഥലങ്ങൾക്കിടയിലുള്ള ആളുകളുടെ ചലനമാണ് യാത്ര എന്ന് അറിയപ്പെടുന്നത്.
കാൽനട , സൈക്കിൾ , ഓട്ടോമൊബൈൽ , ട്രെയിൻ , ബോട്ട് , ബസ് , വിമാനം , കപ്പൽ അല്ലെങ്കിൽ മറ്റ് മാർഗ്ഗങ്ങൾ ഉപയോഗിച്ച് യാത്ര ചെയ്യാം.
ലഗേജോടുകൂടിയോ അല്ലാതെയോ യാത്ര ചെയ്യാം, കൂടാതെ ഒരു വഴിക്ക് മാത്രമായോ റൌണ്ട് ട്രിപ്പ് ആയോ യാത്രചെയ്യാം.
വിനോദസഞ്ചാരത്തിൻ്റെ കാര്യത്തിലെന്നപോലെ, ഹ്രസ്വകാല താമസവും യാത്രയിൽ ഉൾപ്പെടുത്താം.
ok ഉദ്ദേശ്യവും പ്രചോദനവും
വിനോദം , അവധിക്കാലം, ഗവേഷണം ,  വിവരങ്ങൾ ശേഖരിക്കുക, ആളുകളെ സന്ദർശിക്കുക, ജീവകാരുണ്യ പ്രവർത്തനങ്ങൾ, മറ്റെവിടെയെങ്കിലും ജീവിതം ആരംഭിക്കാനുള്ള കുടിയേറ്റം, മത തീർത്ഥാടനങ്ങൾ , മിഷൻ യാത്രകൾ, ബിസിനസ്സ് യാത്രകൾ, വ്യാപാരം , ആരോഗ്യ സംരക്ഷണം, അല്ലെങ്കിൽ യുദ്ധവും മറ്റ് കാരണങ്ങളും മൂലം ഓടിപ്പോകുക എന്നിങ്ങനെ യാത്രയ്ക്ക് കാരണങ്ങൾ ഒരുപാടുണ്ട്.
യാത്രക്കായി നടത്തം അല്ലെങ്കിൽ‌ സൈക്ലിംഗ് പോലുള്ള മനുഷ്യശക്തി ആവശ്യമുള്ള മാർഗ്ഗങ്ങൾ ഉപയോഗിക്കാം; അല്ലെങ്കിൽ പൊതു ഗതാഗതം, കാർ , തീവണ്ടി , വിമാനങ്ങൾ എന്നിവ പോലുള്ള വാഹനങ്ങൾ ഉപയോഗിക്കാം.
യാത്രയുടെ ചരിത്രം
സമ്പന്ന ഗ്രീക്കുകാരും റോമാക്കാരും അവരുടെ വേനൽക്കാല വസതികളിലേക്കും പോംപൈ, ബയേ തുടങ്ങിയ നഗരങ്ങളിലെ വില്ലകളിലേക്കും വിനോദത്തിനായി യാത്രചെയ്യുമായിരുന്നു.
ആദ്യകാല യാത്രകൾ മന്ദഗതിയിലുള്ളവയും, കൂടുതൽ അപകടകരവുമായിരുന്നു, അവ കൂടുതലായും വ്യാപാരം, കുടിയേറ്റം എന്നിവയ്ക്കായുള്ളതായിരുന്നു.
ആധുനിക കാലത്തെ സാംസ്കാരികവും സാങ്കേതികവുമായ മുന്നേറ്റങ്ങൾ യാത്ര എളുപ്പവും എല്ലാവർക്കും ചെയ്യാവുന്നതുമായി മാറ്റി.
1492-ൽ ക്രിസ്റ്റഫർ കൊളംബസ് സ്പെയിനിൽ നിന്ന് പുതിയ ലോകത്തേക്ക് കപ്പൽ കയറിയതിനുശേഷം മനുഷ്യവർഗ്ഗം ഗതാഗതത്തിൽ വളരെയധികം മുന്നോട്ടുപോയി, കൊളമ്പസിൻ്റെ പര്യവേഷണം അന്തിമ ലക്ഷ്യസ്ഥാനത്ത് എത്താൻ 10 ആഴ്ചയെടുത്തു; എന്നാൽ ഈ ഇരുപത്തിയൊന്നാം നൂറ്റാണ്ടിൽ ഒരു വിമാനം സ്പെയിനിൽ നിന്ന് അമേരിക്കയിലേക്ക് എത്താൻ ഒറ്റരാത്രി മതിയാകും.
മധ്യകാലഘട്ടത്തിലെ യാത്ര ബുദ്ധിമുട്ടുകളും വെല്ലുവിളികളും നിറഞ്ഞതായിരുന്നു, എന്നിരുന്നാലും ഇത് അന്നത്തെ സമ്പദ്‌വ്യവസ്ഥയ്ക്കും സമൂഹത്തിനും പ്രധാനമായിരുന്നു.
വലിയ യാത്രകൾ പ്രധാനമായുംം വ്യാപാര ആവശ്യത്തിനുള്ള വയായിരുന്നു.
യൂറോപ്യൻ, ഇസ്ലാമിക ലോകത്ത് മതപരമായ തീർത്ഥാടനങ്ങൾ സാധാരണമായിരുന്നു, കൂടാതെ പ്രാദേശികമായും ( കാന്റർബറി ടെയിൽസ്- സ്റ്റൈൽ) അന്തർദ്ദേശീയമായും ഉള്ള സഞ്ചാരങ്ങളും ഉണ്ടായിരുന്നു.
പതിനാറാം നൂറ്റാണ്ടിന്റെ അവസാനത്തിൽ, യൂറോപ്യൻ യുവ പ്രഭുക്കന്മാർക്കും സമ്പന്നരായ ഉയർന്ന വർഗ്ഗക്കാർക്കും ഇടയിിൽ കലയിലും സാഹിത്യത്തിലുമുള്ള വിദ്യാഭ്യാസത്തിന്റെ ഭാഗമായി യൂറോപ്യൻ നഗരങ്ങളിലേക്ക് യാത്ര ചെയ്യുന്നത് ഫാഷനായി മാറി.
ഇത് ഗ്രാൻഡ് ടൂർ എന്നറിയപ്പെട്ടു, അതിൽ ലണ്ടൻ , പാരീസ് , വെനീസ് , ഫ്ലോറൻസ് , റോം തുടങ്ങിയ നഗരങ്ങൾ ഉൾപ്പെടുന്നു.
ഫ്രഞ്ച് വിപ്ലവം ഗ്രാൻഡ് ടൂറിന് അവസാനം കൊണ്ടുവന്നു.
പത്തൊൻപതാം നൂറ്റാണ്ടിൽ റെയിൽ‌വേ ശൃംഖല വരുന്നതുവരെ വെള്ളത്തിലൂടെയുള്ള യാത്ര കര യാത്രയേക്കാൾ കൂടുതൽ സുഗമവും വേഗത്തിലുള്ളതുമായിരുന്നു.
വിനോദസഞ്ചാരത്തിനായുള്ള യാത്രകൾ ആരംഭിച്ചത് ഈ സമയത്താണ്.
യാത്രയിലുള്ള വെല്ലുവിളികൾ കുറഞ്ഞതോടെ ആളുകൾ വിനോദത്തിനായി യാത്ര ചെയ്യാൻ തുടങ്ങി.
ട്രെയിനുകളും ഹോട്ടലുകളും ഒരുമിച്ച് ബുക്ക് ചെയ്യുന്ന ടൂറിസം പാക്കേജുകൾ വിൽക്കുന്ന തോമസ് കുക്കിനെപ്പോലുള്ളവർ ഇത് മുതലാക്കി.
ഇരുപത്തൊന്നാം നൂറ്റാണ്ടിൽ ലോക യുദ്ധത്തിൻ്റെ അവസാനത്തോടെ ദീർഘ ദൂരയാത്രകൾ എയർഷിപ്പുകളും വിമാനങ്ങളും ഏറ്റെടുത്തു.
21-ാം നൂറ്റാണ്ടിൽ, അലക്സിസ് ആൽഫോർഡ് എന്ന സ്ത്രീയെ 21 വയസ്സിനു മുമ്പ് 196 രാജ്യങ്ങളും സന്ദർശിക്കാൻ പ്രാപ്തമാക്കുന്ന തരത്തിൽ വിമാന യാത്ര സർവ്വവ്യാപിയായിത്തീർന്നു.
ഭൂമിശാസ്ത്രപരമായ തരങ്ങൾ
യാത്ര പ്രാദേശികം, ദേശീയം (ആഭ്യന്തര) അല്ലെങ്കിൽ അന്തർദ്ദേശീയമാകാം.
ചില രാജ്യങ്ങളിൽ, നോൺ-ലോക്കൽ ഇൻ്റേണൽ യാത്രയ്ക്ക് ഒരു  ഇൻ്റേണൽ പാസ്‌പോർട്ട് ആവശ്യമായി വന്നേക്കാം, അതേസമയം അന്താരാഷ്ട്ര യാത്രകൾക്ക് സാധാരണയായി പാസ്‌പോർട്ടും വിസയും ആവശ്യമാണ്.
യാത്രാ സുരക്ഷ
യാത്രകളിൽ സുരക്ഷ ഉറപ്പാക്കാൻ മുൻകരുതലുകൾ എടുക്കേണ്ടതിന്റെ പ്രാധാന്യം അധികൃതർ ഊന്നിപ്പറയുന്നുണ്ട്.
വിദേശയാത്ര നടത്തുമ്പോൾ, യാത്രക്കാർ ബുദ്ധിമുട്ടുകൾ, കുറ്റകൃത്യങ്ങൾ, അക്രമങ്ങൾ എന്നിവയ്ക്ക് വിധേയരാകാം.
ചില സുരക്ഷാ പരിഗണനകളിൽ,  ചുറ്റുപാടുകളെക്കുറിച്ച് ബോധവാന്മാരായിരിക്കുക,  കുറ്റകൃത്യത്തിന്റെ ലക്ഷ്യ മാകുന്നത് ഒഴിവാക്കുക, ഒരാളുടെ പാസ്‌പോർട്ടിന്റെയും യാത്രാ വിവരങ്ങളുടെയും വിശ്വസനീയമായ ആളുകളുമായി മാത്രം പങ്കുവെയ്ക്കുക,  സന്ദർശിക്കുന്ന രാജ്യത്ത് സാധുവായ മെഡിക്കൽ ഇൻഷുറൻസ് നേടുക  കൂടാതെ ഒരു വിദേശ രാജ്യത്ത് എത്തുമ്പോൾ ഒരാളുടെ ദേശീയ എംബസിയിൽ രജിസ്റ്റർ ചെയ്യുക എന്നിങ്ങനെയുള്ളള കാര്യങ്ങളുണ്ട്.
മറ്റ് രാജ്യങ്ങളിൽ നിന്നുള്ള ഡ്രൈവർ ലൈസൻസുകൾ പല രാജ്യങ്ങളും അംഗീകരിക്കുന്നില്ല; എന്നിരുന്നാലും മിക്ക രാജ്യങ്ങളും അന്താരാഷ്ട്ര ഡ്രൈവിംഗ് പെർമിറ്റുകൾ സ്വീകരിക്കുന്നു.
സ്വന്തം രാജ്യത്ത് ഇഷ്യു ചെയ്യുന്ന ഓട്ടോമൊബൈൽ ഇൻഷുറൻസ് പോളിസികൾ പലപ്പോഴും വിദേശ രാജ്യങ്ങളിൽ അസാധുവാണ്, അതിനാൽ സന്ദർശിക്കുന്ന രാജ്യത്ത് സാധുവായ താൽക്കാലിക വാഹന ഇൻഷുറൻസ് നേടേണ്ടത് പലപ്പോഴും ആവശ്യമാണ്.
പോകുന്ന രാജ്യങ്ങളുടെ ഡ്രൈവിംഗ് നിയമങ്ങളും നിയന്ത്രണങ്ങളും അറിഞ്ഞിരിക്കുന്നതും നല്ലതാണ്.
സുരക്ഷാ കാരണങ്ങളാൽ സീറ്റ് ബെൽറ്റ് ധരിക്കുന്നത് വളരെ നല്ലതാണ്; സീറ്റ് ബെൽറ്റ് നിയമങ്ങൾ ലംഘിച്ചാൽ പല രാജ്യങ്ങളിലും വലിയ പിഴയുണ്ട്.
വിവിധ തരത്തിലുള്ള യാത്രകളുടെ സുരക്ഷ താരതമ്യം ചെയ്യാൻ മൂന്ന് പ്രധാന സ്ഥിതിവിവരക്കണക്കുകൾ ഉപയോഗിക്കാം (2000 ഒക്ടോബറിലെ ഒരു DETR സർവേ അടിസ്ഥാനമാക്കി): മോഡ് ഒരു ബില്യൺ മരണങ്ങൾ യാത്രകൾ മണിക്കൂറുകൾ കിലോമീറ്റർ ബസ് 4.3 11.1 0.4 റെയിൽ 20 30 0.6 വായു 117 30.8 0.05 കപ്പൽ 90 50 2.6 വാൻ 20 60 1.2 കാർ 40 130 3.1 നടത്തം 40 220 54 സൈക്കിൾ 170 550 45 മോട്ടോർ സൈക്കിൾ 1640 4840 109 അവലംബം പുറം കണ്ണികൾ വിക്കിവോയേജ് - ഒരു യാത്രാ വിക്കി
യാത്രക്കളിപ്പാട്ട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
നമ്പൂതിരിമാർ ശാസ്താവിനെ പരദൈവമായി കണ്ടുകൊണ്ട് ആ ഈശ്വരപ്രീതിക്കു വേണ്ടി നടത്തുന്ന കളിയാണ് യാത്രക്കളി .
അതിനു പിന്തുണയായി പാടുന്ന പാട്ടാണ് യാത്രക്കളിപാട്ട്.
സംഘകളി, ചാത്തിരകളി, പാനകളി എന്നിങ്ങനെ അറിയപ്പെടുന്ന ഈ കളി നടത്തുന്നത് ചാത്തിരന്മാർ എന്നറിയപ്പെടുന്ന പ്രത്യേക നമ്പൂതിരി വിഭാഗമാണ്.
യാത്രക്കളിപ്പാട്ടിലെ വരികൾ
മഞ്ഞക്കാട്ടിൽ പോയാൽ പിന്നെ മഞ്ഞക്കിളിയെ പിടിക്കാല്ലോ മഞ്ഞക്കിളിയേപിടിച്ചാൽ പിന്നെ ചപ്പും ചവറും പറിക്കാല്ലോ
യാത്രയുടെ അന്ത്യം
കെ ജി ജോർജ് സംവിധാനം ചെയ്ത് 1991 ൽ പുറത്തിറങ്ങിയ മലയാള ചിത്രമാണ് യാത്രയുടെ അന്ത്യം .
പ്രശസ്‌ത സാഹിത്യകാരനായ പാറപ്പുറത്ത്‌ എഴുതിയ കോട്ടയം-മാനന്തവാടി എന്ന ചെറുകഥയെ ആസ്‌പദമാക്കിയാണ്‌  'യാത്രയുടെ  അന്ത്യം' ചിത്രീകരിച്ചത്‌.
അഭിനേതാക്കൾ മുരളി , സോമൻ , കരമന ജനാർദ്ദനൻ നായർ , ആനന്ദ്, ആശ ജയറാം , ശ്യാമ, അലിയാർ, സുരേഷ്, വർമ്മ, തമ്പി, സുരസു, കുമാരി ഷിബി, ലതാ തോമസ്, ഷഹാന, ബേബി റിയ.
പ്രശസ്‌ത സാഹിത്യകാരനായ പാറപ്പുറത്ത്‌  എഴുതിയ കോട്ടയം-മാനന്തവാടി എന്ന ചെറുകഥയെ ആസ്‌പദമാക്കിയാണ്‌  'യാത്രയുടെ  അന്ത്യം' ചിത്രീകരിച്ചത്‌.
ഇതിലെ പ്രധാനപ്പെട്ട ഒരു കഥാപാത്രം ബസ്‌ തന്നെ.
ഒരു ബസ്‌ യാത്രയ്ക്കിടയിൽ സംഭവിക്കുന്ന  കാര്യങ്ങൾ കോർത്തിണക്കി ഒരുക്കിയ ഒരു ചിത്രം.
ജീവിതം യാത്രയാണെന്ന്‌  സമർത്ഥിക്കുന്ന കഥ.
ബസിലുള്ള ഓരോരുത്തർക്കും ഓരോരോ ആവശ്യങ്ങൾ.
സാഹിത്യകാരൻ പോകുന്നത്‌  തന്റെ ആത്മീയഗുരുവിനെ കാണാനായിരുന്നു.
തന്റെ ഹൃദയരഹസ്യങ്ങൾ  തുറന്നുപറഞ്ഞിരുന്നത്‌ ആ ആത്മീയ ഗുരുവിനോടായിരുന്നു.
ബസിലുള്ള  വിവാഹപ്പാർട്ടിയുമായി എഴുത്തുകാരൻ ബന്ധപ്പെടുന്നു.
അവരുടെ  സുഖദുഃഖങ്ങളിൽ പങ്കുചേരുന്നു.
സന്തോഷകരമായ യാത്രയ്‌ക്കിടയിൽ  കല്യാണപ്പെണ്ണിന്റെ അച്‌ഛന്‌ അസുഖം.
പെണ്ണിന്റെ അച്‌ഛൻ മരിച്ചു.
ഇനി  കല്യാണം നടക്കുമോ?
അതോ നടത്തണോ അതല്ലെങ്കിൽ നീട്ടിവയ്‌ക്കണോ?
പരാമർശങ്ങൾ ബാഹ്യ ലിങ്കുകൾ യാത്രയുടെ അന്ത്യം ഇന്റർനെറ്റ് മൂവി ഡാറ്റാബേസിൽ
യാത്രക്കാരുടെ ശ്രദ്ധയ്ക്ക്‌
2002ൽ ശ്രീനിവാസന്റെ കഥക്ക് സത്യൻ അന്തിക്കാട് സംവിധാനം ചെയ്ത സിനിമയാണ് യാത്രക്കാരുടെ ശ്രദ്ധക്ക്.
( ജയറാം , സൗന്ദര്യ , ഇന്നസെന്റ് എന്നിവർ പ്രധാനകഥാപാത്രങ്ങളെ അവതരിപ്പിക്കുന്നു.
ഒന്നിച്ചു ജീവിക്കുന്ന ഭിന്നലിംഗത്തിൽ പെട്ട രണ്ട് പേരുടെ ഇഷ്ടാനിഷ്ടങ്ങളുടെ കഥയാണീത്.
ഈ ചിത്രത്തിൽ കൈതപ്രത്തിന്റെ വരികൾക്ക് ജോൺസൺ സംഗീതം നൽകിയിരിക്കുന്നു കഥാസാരം
വഴിയിൽ വച്ച് പരിചയപ്പെട്ട രാമാനുജനും ജ്യോതിയും ചെന്നൈയിൽ ജൊലിക്കാരാണ്.
അവർ ഒരുമിച്ച് താമസിക്കാൻ തുടങ്ങുന്നു.
എല്ലാവരും അവർ ദമ്പതിമാരാണെന്നു കരുതുന്നു.
നല്ല സുഹൃത്തുക്കളാകുന്നു.
അവൾ ഡോ പ്രദീപുമായി വിവാഹം ഉറപ്പിച്ചവളാണ്.
ഇതൊന്നുമറിയാതെ രാമാനുജൻ അവളെ സ്നേഹിച്ചുതുടങ്ങുന്നു.
പോളേട്ടൻ പ്രോത്സാഹിപ്പിക്കുന്നു.
അവൾ പ്രദീപുമായുള്ള നി
ശ്ചയത്തിന് നാട്ടിൽ പോകുന്നു.
നിശ്ചയത്തലേന്ന് മദ്യപിച്ച പോളേട്ടൻ രാമന്റെ ഹൃദയവേദന പുറത്താക്കുന്നു.
വിവാഹം മുടങ്ങുന്നു.
ചെന്നെയിൽ ഒരുമിച്ചു താമസിക്കുന്നു എന്നതുകൊണ്ട് രാമാനുജനുമായി വിവാഹം ചെയ്യാൻ നിർബന്ധിതരാകുന്നു.
ചെന്നെക്ക് മടങ്ങിയ ജോതി പക്ഷേ രാമാനുജനുമായി പിണങ്ങുന്നു.
രാമാനുജൻ അവളെ ഇണക്കാൻ പലതരത്തിൽ ശ്രമിക്കുന്നു എങ്കിലും സമ്മതിക്കുന്നില്ല.
രാമൻ നാട്ടിലേക്ക് മടങ്ങുന്നു.
ഒരു ദിവസം പോൾ രാമന്റെ അമ്മ മരിച്ചിട്ടാണ് അയാൾ മടങ്ങിയതെന്നു പറയുമ്പോൾ ജ്യോതിക്ക് പശ്ചാത്താപമുണ്ടാകുന്നു.
രാമൻ മടങ്ങുന്നത് ഡോ പ്രദീപുമായാണ്.
ജോതി രാമന്റെ യഥാർത്ഥസ്നേഹം തിരിച്ചറിയുന്നു അവനോടൊത്തുതന്നെ താമസിക്കുന്നു.
അഭിനേതാക്കൾ ജയറാം -രാമാനുജൻ സൗന്ദര്യ -ജ്യോതി ഇന്നസെന്റ് -പോളേട്ടൻ ശ്രീനിവാസൻ -ഗോപി നെടുമുടി വേണു -വിശ്വനാഥൻ ഒടുവിൽ ഉണ്ണികൃഷ്ണൻ -കെ ജി നമ്പ്യാർ ടി.പി. മാധവൻ -കാർത്തികേയൻ സിദ്ദീഖ് -ഡോ.
പ്രദീപ് സി .
ഐ പോൾ -പ്രദീപിന്റെ അച്ഛൻ വി.കെ. ശ്രീരാമൻ -ഐസക്ക് മാമുക്കോയ -കുഞ്ഞഹമ്മദ് വെട്ടുകിളി പ്രകാശ് -പ്യൂൺ Reception
ഈ പടം പൊതുവേ നല്ല അഭിപ്രായം ആണ് നേടിയത്.
ഡക്കാൻ ഹറാൾഡിലെ വീണാപ്രദീപ് പറയുന്നു.
" പുതിയ ആശയം, നല്ല അവതരണം. ഇന്നസന്റും ശ്രീനിവാസനും നൽകുന്ന നർമ്മത്തിനും പുതുമയുണ്ട്. നല്ല സംഗീത്ം പ്രേക്ഷകരെ മുഴുവൻ നേരം ആകർഷിക്കുന്നു."
ഈ ചിത്രത്തിൽ കൈതപ്രത്തിന്റെ വരികൾക്ക് ജോൺസൺ സംഗീതം നൽകിയ നാലു പാട്ടുകളുണ്ട്
പാട്ട് പാട്ടുകാരൻ വരികൾ ഈണം നൊമ്പരക്കൂട്ടിലെ മധു ബാലകൃഷ്ണൻ കൈതപ്രം ജോൺസൺ ഒന്നു തൊടാനുള്ളീൽ പി. ജയചന്ദ്രൻ കൈതപ്രം ജോൺസൺ ഒന്നു തൊടാനുള്ളീൽ [പെൺ] ജ്യോത്സ്ന കൈതപ്രം ജോൺസൺ വട്ടയിലപ്പന്തലിട്ടു കെ.എസ്. ചിത്ര , പി. ജയചന്ദ്രൻ കൈതപ്രം ജോൺസൺ അവലംബം പുറംകണ്ണികൾ ചിത്രം കാണുവാൻ, യാത്രക്കാരുടെ ശ്രദ്ധക്ക്(2002) Yathrakarude Sradhakku ഇന്റർനെറ്റ് മൂവി ഡാറ്റാബേസിൽ
യാഥാർത്ഥ്യം ഇംഗ്ലീഷ് വിലാസം https://ml.wikipedia.org/wiki/Reality
തത്വചിന്തയിൽ , ഒരു കാര്യം കാണപ്പെടുകയും സങ്കൽപ്പിക്കപ്പെടുകയും ചെയ്യുന്ന അവസ്ഥളിൽനിന്ന് വ്യത്യസ്തമായി അത് വാസ്തവമായി നിലനിൽക്കുന്ന അവസ്ഥയാണ് യാഥാർത്ഥ്യം .
വിശാലമായ അർത്ഥത്തിൽ, യാഥാർത്ഥ്യം എന്നത് വീക്ഷിക്കാനും മനസ്സിലാക്കുവാനും കഴിയുന്നതോ അല്ലാത്തതോ എന്ന വ്യത്യാസമില്ലാതെ ഉണ്ടായിരുന്നതും ഇപ്പോൾ ഉള്ളതുമായ ഒന്നാണ്.
മനസ്സിൽ മാത്രമായല്ലാതെ മുമ്പ് ഉണ്ടായിരുന്നതും, ഇപ്പോൾ ഉള്ളതും, ഇനി ഉണ്ടാവാൻ പോകുന്നതുമായ എല്ലാമാണ് യാഥാർത്ഥ്യം എന്ന് അല്പം കൂടി വിശാലമായി നിർവചിക്കാം.
സാങ്കല്പികം , മിഥ്യ , സ്വപ്നം , അമൂർത്തം , മനസ്സിലുള്ളത് , തെറ്റായത് , കല്പിതമായത് എന്നിവയുടെ വിപരീതമായാണ് പൊതുവെ യാഥാർത്ഥ്യത്തെ കാണുന്നത്.
സത്യം യാഥാർത്ഥ്യത്തെയും, അസത്യം യാഥാർത്ഥ്യമല്ലാത്തതിനെയും സൂചിപ്പിക്കുന്നു.
മൂഡീ ദ്വീപ്
മൂഡീ ദ്വീപ് Moodie Island കാനഡയുടെ ഭാഗമായ നുനാവടിലെ കനേഡിയൻ ആർക്ടിക് ഉപദ്വീപിന്റെ ഭാഗമായ ബഫിൻ ദ്വീപസമൂഹത്തിലെ ഒരു ചെറിയ ജനവാസമില്ലാത്ത ദ്വീപാണ്.
കുംബർലാന്റ് സൗണ്ടിന്റെ തെക്കുവശത്ത് സ്ഥിതിചെയ്യുന്ന ഈ ദ്വീപ്, പടിഞ്ഞാറ് ലിറ്റിൽകോട്ടെ ചാനലിനെയും കിഴക്ക് നെപ്ട്യൂൺ ഉൾക്കടലിനെയുംവേർതിരിക്കുന്നു.
ഇതിനു 233 km 2 (90 sq mi) വിസ്തീർണ്ണമുണ്ട്.
അവലംബം ↑ {{ cite web }} : Unknown parameter | dead-url= ignored ( | url-status= suggested) ( help )
മൂത്തത്
അമ്പലവാസികളിലെ ഒരു ജാതിയാണ് മൂത്തത് അഥവാ മൂസ്സത് (മൂസത്).
ഇവരുടെ സ്ത്രീകളെ മനയമ്മ എന്ന് പറയുന്നു.
പുഷ്പങ്ങളും നിവേദ്യവസ്തുക്കളും ഒരുക്കുക, ഉത്സവകാലങ്ങളിലും മറ്റും തിടമ്പെഴുന്നെള്ളിക്കുക എന്നിവയാണ് ഇവരുടെ തൊഴിൽ.
ദായക്രമം മക്കത്തായം; പൂണൂലുണ്ട്.
നിയമപ്രകാരം പാടില്ലെങ്കിലും രണ്ടാം വിവാഹം ചെയ്യാറുണ്ട്.
ശാക്തേയമായ പൂജകൾക്കും ക്ഷേത്രങ്ങളിലെ തിടമ്പെഴുന്നള്ളിക്കുന്നതിനും ശ്രീകോവിൽ കഴുകി വൃത്തിയാക്കുന്നതിനും അധികാരമുള്ളവരാണിവർ.
ആചാരാദികളിലും മറ്റും മൂത്തതിനു സമാനമായി 'നമ്പി' എന്ന പേരിൽ ഒരു ശാഖയുണ്ട്.
ദേവന് അകമ്പടിനില്ക്കുകയാണ് ഇവരുടെ പ്രവൃത്തി. 'വാൾനമ്പി' എന്നും പറയാറുണ്ട്.
മൂത്തതിനെ 'മൂസ്സത്' എന്നും പറഞ്ഞുവരുന്നു.
എന്നാൽ 'മൂസ്സ്' വേറെയുണ്ട്. 'അഷ്ടവൈദ്യമൂസ്സു'മാരും 'ഊരിൽ പരിഷ മൂസ്സു'മാരും ഉദാഹരണമാണ്.
ഇവർ അമ്പലവാസികളിൽപ്പെടില്ല.
മൂത്രം ഇംഗ്ലീഷ് വിലാസം https://ml.wikipedia.org/wiki/Urine
ജന്തുശരീരത്തിൽ നിന്നുള്ള ഒരു വിസർജ്ജ്യവസ്തുവാണ് മൂത്രം ( ഇംഗ്ലീഷ്: Urine ).
വൃക്കയിൽ (kidney) ഉത്പാദിപ്പിക്കപ്പെട്ട് മൂത്രസഞ്ചിയിൽ (Urinary bladder) സംഭരിക്കപ്പെട്ട് മൂത്രനാളിയിലൂടെ പുറത്തേക്കു വരുന്ന ദ്രാവകമാണിത്.
ഭാരതത്തിലെ പാരമ്പര്യവൈദ്യശാസ്ത്രങ്ങളിൽ ഔഷധമായി പശു വിന്റെ മൂത്രം ഉപയോഗിക്കുന്നുണ്ട്.
ശരീരത്തിലെ പേശികളിലും കോശങ്ങളിലുമുണ്ടാകുന്ന വിസർജ്ജ്യവസ്തുക്കൾ രക്തത്തിലൂടെ വൃക്കകളിലെത്തുന്നു.
ഓരോ വൃക്കയിലും അനേകം നേർത്ത കുഴലുകളുണ്ട്.
ഓരോ കുഴലിന്റെയും അറ്റത്ത് ഒരു ചെറിയ അരിപ്പ ഉണ്ട്.
ഈ അരിപ്പയിലൂടെ രക്തം കടന്നുപോകുമ്പോൾ മർദ്ദം മൂലം രക്തകോശങ്ങളും പ്ലാസ്മയിലുള്ള പ്രോട്ടീനുകളും ഒഴികെയുള്ള ദ്രാവകം അരിപ്പയിലൂടെ താഴേക്ക് ഒഴുകുന്നു.
വളരെ നീളമുള്ള കുഴലുകളിലൂടെ അരിച്ച ദ്രാവകം ഒഴുകുമ്പോൽ ശരീരത്തിന് ആവശ്യമുള്ള വെള്ളവും ലവണങ്ങളും കുഴൽ വലിച്ചെടുക്കുന്നു.
ആവശ്യമില്ലാത്ത വിസർജ്യവസ്തുക്കളും വെള്ളവും കുഴലിന്റെ പിന്നറ്റത്ത് എത്തുന്നു.
അവിടെ ശേഖരിച്ച് മൂത്രനാളികളിലൂടെ 
മൂത്രസഞ്ചിയിലെത്തുന്നു.
അവിടെ നിന്ന് പുറത്ത് പോവുകയും ചെയ്യും.
ഇതും കാണുക മൂത്രചികിത്സ
മൂത്തേടം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Moothedam_Gramapanchayat
മലപ്പുറം ജില്ലയിലെ നിലമ്പൂർ താലൂക്കിൽ നിലമ്പൂർ ബ്ളോക്കിലാണ് 52.24 ചതുരശ്ര കിലോമീറ്റർ വിസ്തീർണ്ണമുള്ള മൂത്തേടം ഗ്രാമപഞ്ചായത്ത് സ്ഥിതി ചെയ്യുന്നത്.
മൂത്തേടം ഗ്രാമപഞ്ചായത്തിൽ എടക്കര, കരുളായി എന്നീ വില്ലേജുകൾ ഉൾപ്പെടുന്നു.
അതിരുകൾ കിഴക്ക് - കരുളായ് പഞ്ചായത്ത് പടിഞ്ഞാറ് – നിലമ്പൂർ, പോത്തുകല്ല് പഞ്ചായത്തുകൾ തെക്ക്‌ - അമരമ്പലം  പഞ്ചായത്ത് വടക്ക് – എടക്കര, വഴിക്കടവ്, കരുളായ് പഞ്ചായത്തുകൾ വാർഡുകൾ മരത്തിൻകടവ് നെല്ലിക്കുത്ത് കൽക്കുളം ബാലംകുളം കാരപ്പുറം നെല്ലിപ്പൊയിൽ ചോളമുണ്ട വെളളാരമുണ്ട പാലാങ്കര വട്ടപ്പാടം കുറ്റിക്കാട് മരുതങ്ങാട് മരംവെട്ടിച്ചാലിൽ കാറ്റാടി ചെമ്മംതിട്ട സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് നിലമ്പൂർ വിസ്തീര്ണ്ണം 52.24 ചതുരശ്ര കിലോമീറ്റർ ജനസംഖ്യ 19,519 പുരുഷന്മാർ 9,558 സ്ത്രീകൾ 9,961 ജനസാന്ദ്രത 374 സ്ത്രീ : പുരുഷ അനുപാതം 1042 സാക്ഷരത 89.42% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/moothedampanchayat Archived 2013-11-30 at the Wayback Machine .
മൂത്രചികിത്സ ഇംഗ്ലീഷ് വിലാസം https://ml.wikipedia.org/wiki/Urine_therapy ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ആരോഗ്യപാലനത്തിനും സൗന്ദര്യസംവർദ്ധനത്തിനും മറ്റുമായി മനുഷ്യമൂത്രം ഉപയോഗിക്കുന്ന സമ്പ്രദായമാണ് മൂത്രചികിത്സ .
മൂത്രം , അവനവന്റേതുൾപ്പെടെ, കുടിക്കുന്നതും ചർമ്മത്തിൽ പുരട്ടുന്നതും തിരുമ്മലിന് ഉപയോഗിക്കുന്നതും എല്ലാം ഈ ചികിത്സാരീതിയുടെ ഭാഗമാണ്.
ഇതിന്റെ പ്രയോജനം ശാസ്ത്രീയമായി തെളിയിക്കപ്പെട്ടിട്ടില്ല.
പൗരാണികത
ചികിത്സക്കും സൗന്ദര്യപാലനത്തിനും വേണ്ടിയുള്ള മൂത്രത്തിന്റെ ഉപയോഗത്തെ സംബന്ധിച്ച സൂചനകൾ പല പുരാതനസംസ്കാരങ്ങളും നൽകുന്നുണ്ട്.
ഈജിപ്തിലും ചൈനയിലും അതു നടപ്പുണ്ടായിരുന്നു .
മെക്സിക്കോയിലെ ആസ്ടെക്കുകൾ മുറിവുകൾ കഴുകാൻ മൂത്രം ഉപയോഗിച്ചിരുന്നു.
ഒന്നാം നൂറ്റാണ്ടിലെ റോമൻ ലേഖകൻ മുതിർന്ന പ്ലിനി, (പ്ലിനി ദ എൽഡർ), വൃണങ്ങൾ, തീപ്പോള്ളൽ, മുറിവുകൾ, തേൾ കുത്തൽ എന്നിവയുടെയൊക്കെ ചികിത്സയ്ക്ക് പുതുമൂത്രത്തിന്റെ ഉപയോഗം നിർദ്ദേശിച്ചിരുന്നു.
പുരാതനറോമിലും സ്പെയിനിലും പല്ലുകളുടെ വെളുപ്പു നിലനിർത്താൻ മൂത്രം ഉപയോഗിച്ചിരുന്നതായി പറയപ്പെടുന്നു.
ബിസി ഒന്നാം നൂറ്റാണ്ടിലെ ലത്തീൻ കവി കറ്റല്ലസ്, "നിന്റെ പല്ലുകൾ" എന്ന കവിതയിൽ, സ്പെയിൻകാരനായ എഗ്നാത്തിയൂസിന്റെ ചിരിയെ ഇങ്ങനെ പരിഹസിക്കുന്നു:- “ നിന്റെ നാടായ സ്പെയിനിൽ,
ഓരോ മനുഷ്യനും സ്വന്തം മൂത്രം കൊണ്ട്, രാവിലെ പല്ലും മോണയും തേയ്ക്കുന്നു.
അതിനാൽ നിന്റെ പല്ലുകളുടെ തിളക്കം, നിന്റെ മൂത്രപ്പെരുപ്പിനെ സൂചിപ്പിക്കുന്നു.
മൂത്രചികിത്സയെ ന്യായീകരിക്കാൻ അതിനെ പിന്തുണക്കുന്നവർ ബൈബിൾ പോലുള്ള വേദഗ്രന്ഥങ്ങളും ഉദ്ധരിക്കാറുണ്ട്.
ഇരുപതാം നൂറ്റാണ്ടിൽ മൂത്രചികിത്സയെ സംബന്ധിച്ച് "ജീവന്റെ ജലം" (Water of Life) എന്ന കൃതി എഴുതിയ ജെ.ഡബ്ലിയൂ.
ആംസ്ട്രോങ്ങ്, തന്നെ ഈ ചികിത്സാവിധിയിലേക്ക് ആകർഷിച്ചത് എബ്രായബൈബിളിലെ സുഭാഷിതങ്ങളിൽ ഒന്നാണെന്ന് അവകാശപ്പെട്ടിട്ടുണ്ട്.
"നിന്റെ സ്വന്തം ജലധാരയിൽ നിന്നു കുടിക്കുക; സ്വന്തം അരുവിയിൽ നിന്ന് ഒഴുകുന്ന വെള്ളം കുടിക്കുക" എന്ന സുഭാഷിതത്തെ അദ്ദേഹം മൂത്രപാനത്തിനുള്ള ആഹ്വാനമായി കണ്ടു.
എന്നാൽ ദാമ്പത്യത്തിലെ വിശ്വസ്തതയെ സംബന്ധിച്ച സുഭാഷിതത്തിന്റെ സന്ദർഭം വിസ്മരിച്ചുള്ള വ്യാഖ്യാനമാണിതെന്നു ചൂണ്ടിക്കാണിക്കപ്പെട്ടിട്ടുണ്ട്.
താന്ത്രികപാരമ്പര്യത്തിൽ പെട്ട 'ദമരതന്ത്രം' എന്ന സംസ്കൃതരചനയിലെ ഒരു ഖണ്ഡം മൂത്രപാനത്തിന്റെ പ്രയോജനങ്ങൾ പുകഴ്ത്തുന്നതാണ്.
ശിവൻ പാർവതിക്കു നൽകുന്ന ഉപദേശത്തിന്റെ രൂപത്തിൽ എഴുതപ്പെട്ട 107 ശ്ലോകങ്ങൾ അടങ്ങുന്ന ഈ ഖണ്ഡം മൂത്രചികിത്സയിൽ പിന്തുടരേണ്ട രീതിനിഷ്ഠകളേയും അതിന്റെ പ്രയോജനത്തേയും വിവരിക്കുന്നു.
രാത്രി മൂന്നു യാമം പിന്നിട്ടിരിക്കെ ഉറക്കമുണർന്ന്, പൂർവദിക്കു നോക്കി നിന്ന്, സ്വർണ്ണം , വെള്ളി , ചെമ്പ് , ഓട് , പിത്തള , ഇരുമ്പ് , മണ്ണ്, ദന്തം , തോൽ, തടി എന്നിവയിൽ ഏതെങ്കിലും കൊണ്ടുള്ള പാത്രത്തിൽ മൂത്രം ശേഖരിക്കാനാണ് നിർദ്ദേശിച്ചിരിക്കുന്നത്.
ഈവിധം ശേഖരിച്ച മൂത്രം പത്തു വർഷം നിഷ്ഠാപൂർവം പാനം ചെയ്താൽ വായുവിൽ അയത്നം പറക്കാനാകുമെന്നും പന്ത്രണ്ടു വർഷം അതു തുടരുന്നവർ ആചന്ദ്രതാരം ജീവിക്കുമെന്നും മറ്റുമുള്ള അവകാശവാദവും ഇതിലുണ്ട്.
ആധുനികകാലം മൊറാർജി ദേശായ്
മൂത്രചികിത്സ പിന്തുടരുകയും അതിനെ പ്രചരിപ്പിക്കാൻ ശ്രമിക്കുകയും ചെയ്യുന്ന വ്യക്തികൾ ലോകമെമ്പാടുമുണ്ട് .
ഈ സമ്പ്രദായത്തിന്റെ പ്രചാരകർ മൂത്രത്തെ സർവരോഗസംഹാരിയായി തന്നെ ചിത്രീകരിക്കാറുണ്ട്.
ഇന്ത്യയുടെ മുൻപ്രധാനമന്ത്രി മൊറാർജി ദേശായ് ഉൾപ്പെടെ പല പ്രമുഖരും, ആധുനികകാലത്ത് ഇതിനെ പിന്തുണക്കുകയും പിന്തുടരുകയും ചെയ്തവരിൽ പെടുന്നു.
ഈ ചികിത്സാവിധിയുടെ പ്രയോക്താക്കളും പ്രചാരകരും കേരളത്തിലുമുണ്ട്.
ജെ.ഡബ്ലൂ.
ആംസ്ട്രോങ്ങ് എഴുതിയ മൂത്രചികിത്സയിലെ ആധുനിക ക്ലാസ്സിക് വാട്ടർ ഓഫ് ലൈഫ്, "യൂറിൻ തെറാപ്പി" എന്ന പേരിൽ ടി.നാരായണൻ വട്ടോളി മലയാളത്തിലേക്കു പരിഭാഷപ്പെടുത്തപ്പെട്ടിട്ടുണ്ട്.
മൂത്രചികിത്സ രോഗശമനം വരുത്തുമെന്നതിന് ശാസ്ത്രീയമായ ഒരു തെളിവും ലഭ്യമല്ല.
ഈ ചികിത്സാവിധിയെ സംബന്ധിച്ച അവകാശവാദങ്ങൾ നിലനിൽക്കുന്നെങ്കിലും ഇതിന്റെ ഫലസിദ്ധി ഇനിയും ശാസ്ത്രീയമായി തെളിയിക്കപ്പെട്ടിട്ടില്ല.
വെള്ളം കിട്ടാനില്ലാതെ ദീർഘകാലം ഒറ്റപ്പെട്ടു പോകുന്ന അവസരങ്ങളിൽ മനുഷ്യർ മൂത്രപാനം വഴി ജീവൻ നിലനിർത്തിയ സംഭവങ്ങൾ ഉണ്ടാകാമെങ്കിലും അത്തരം സാഹചര്യങ്ങളിൽ പോലും മൂത്രത്തിന്റെ ഉപയോഗത്തിൽ അപകടങ്ങൾ ഏറെയുണ്ടെന്ന് ചൂണ്ടിക്കാണിക്കപ്പെട്ടിട്ടുണ്ട്.
മൂത്രത്തിൽ കൂടിയ തോതിലുള്ള സോഡിയം പോലുള്ള ധാതുക്കളുടെ വിസർജ്ജനത്തിന് കൂടുതൽ വെള്ളം വേണ്ടി വരുമെന്നതിനാൽ, മൂത്രപാനം ശരീരത്തെ നിർജ്ജലീകരിക്കാൻ വഴിയുണ്ട്.
കുടിക്കുന്ന മൂത്രം ഒന്നിനൊന്നു  സാന്ദ്രമായി വിസർജ്ജിക്കപ്പെടുമെന്നതിനാൽ, തുടർച്ചയായ മൂത്രപാനം കുടലുകളെ അപകടപ്പെടുത്താൻ സാദ്ധ്യതയുണ്ടെന്നും പറയപ്പെടുന്നു.
ഇതും കാണുക മൂത്രം അവലംബം 1 2 "Urine: The body's own health drink?"
Archived 2015-09-25 at the Wayback Machine .
, ബ്രിട്ടണിലെ "ദ ഇൻഡിപെൻഡന്റ്" ദിനപത്രത്തിൽ 2006 ഫെബ്രുവരി 21-നു മാക്സൈൻ ഫ്രിത്ത് എഴുതിയ ലേഖനം ↑ The unusual uses of urine , Richard Sugg 2011 മാർച്ച് 10-ലെ "ദ ഗാർഡിയൻ" ദിനപത്രത്തിൽ എഴുതിയ  ലേഖനം ↑ Your Teeth!
: to Egnatius കറ്റല്ലസിന്റെ കവിത ↑ ബൈബിൾ, സുഭാഷിതങ്ങൾ 5:15 ↑ The Water of Life, A Treatise on Urine Therapy, J.W. Armstrong, Amazon.com 1 2 The Skeptic's Dictionary-യിൽ മൂത്രചികിത്സയെക്കുറിച്ചുള്ള ലേഖനം ↑ HPS.
Online, ദമരതന്ത്രശ്ലോകങ്ങളിൽ ചിലതിന്റെ ഇംഗ്ലീഷ് പരിഭാഷ Archived 2013-01-21 at the Wayback Machine .
↑ Urine Therapy Archived 2013-01-11 at the Wayback Machine .
, Universal-tao.com ↑ Narayanan Master, Urine Therapy ,എന്റെ വാർത്ത, Amrita TV ↑ Indulekhabiz, ജെ.ഡബ്ലിയൂ ആംസ്ട്രോങ്ങ്, "യൂറിൻ തെറാപ്പി", പരിഭാഷകൻ, ടി.നാരായണൻ വട്ടോളി Archived 2013-05-11 at the Wayback Machine .
പ്രസാധകർ: മാതൃഭൂമി പബ്ലിക്കേഷൻസ് ↑ ↑ ↑ ↑ Why You Definitely Shouldn't Drink Your Own Pee , Gizmodo, 22 Oct 2014 ↑
മൂഡിൽ ഇംഗ്ലീഷ് വിലാസം https://ml.wikipedia.org/wiki/Moodle
മൂഡിൽ പിഎച്ച്പിയിൽ എഴുതിയതും ഗ്നു ജനറൽ പബ്ലിക് ലൈസൻസിന് കീഴിൽ വിതരണം ചെയ്യുന്നതുമായ ഒരു സ്വതന്ത്രവും ഓപ്പൺ സോഴ്‌സ് ലേണിംഗ് മാനേജ്‌മെന്റ് സിസ്റ്റമാണ്.
സ്‌കൂളുകൾ, സർവ്വകലാശാലകൾ, ജോലിസ്ഥലങ്ങൾ, മറ്റ് മേഖലകൾ തുടങ്ങിയവയിൽ സംയോജിപ്പിച്ചു കൊണ്ടുള്ള പഠനം, വിദൂര വിദ്യാഭ്യാസം, ഫ്ലിപ്പ് ചെയ്‌ത ക്ലാസ് റൂം, മറ്റ് ഓൺലൈൻ പഠന പദ്ധതികൾ എന്നിവയ്‌ക്കായി മൂഡിൽ ഉപയോഗിക്കുന്നു.
ഓൺലൈൻ കോഴ്‌സുകൾക്കൊപ്പം ഇഷ്‌ടാനുസൃത വെബ്‌സൈറ്റുകൾ സൃഷ്‌ടിക്കുകയും കമ്മ്യൂണിറ്റി-സോഴ്‌സ് പ്ലഗിനുകൾ അനുവദിക്കുകയും ചെയ്യുന്നു.
അവലോകനം മാർട്ടിൻ ഡൗഗിയാമസ്
ഓൺലൈൻ കോഴ്‌സുകൾ സൃഷ്‌ടിക്കാൻ അധ്യാപകരെ സഹായിക്കുക എന്ന ലക്ഷ്യത്തോടെയും ഉള്ളടക്കത്തിന്റെ സംവേദനത്തിലും സഹകരണത്തോടെയുള്ള നിർമ്മാണത്തിലും ശ്രദ്ധ കേന്ദ്രീകരിക്കുക എന്ന ലക്ഷ്യത്തോടെയാണ് മൂഡിൽ യഥാർത്ഥത്തിൽ വികസിപ്പിച്ചെടുത്തത്.
മൂഡിലിന്റെ ആദ്യ പതിപ്പ് 20 ഓഗസ്റ്റ് 2002 ( 2002-08-20 ) ന് പുറത്തിറങ്ങി, ഇപ്പോഴും അതിന്റെ ഡെവലപ്മെന്റ് പ്രവർത്തനങ്ങൾ നടക്കുന്നു.
തരുന്ന സൗകര്യങ്ങൾ ഓൺലൈൻ കോഴ്സുകൾ അസൈൻമെന്റ് സമർപ്പിക്കൽ കോഴ്സ് മെറ്റീരിയൽ ചേർക്കൽ ചാറ്റിങ്ങ് സൗകര്യം വിക്കി ചർച്ചാവേദി അവംലംബം ↑ ↑ ↑ ↑ ↑ ↑ ↑ ↑ ↑ ↑ ↑
മൂത്തകുന്നം ഇംഗ്ലീഷ് വിലാസം https://ml.wikipedia.org/wiki/Moothakunnam
എറണാകുളം ജില്ലയുടെ വടക്ക്പടിഞ്ഞാറേ അതിർത്തി പ്രദേശമാണ് മൂത്തകുന്നം .
വടക്കൻ പറവൂരിനും കൊടുങ്ങല്ലൂരിനും മധ്യത്തിലാണ്‌ മൂത്തകുന്നം സ്ഥിതി ചെയ്യുന്നത്.
പഴയ തിരുവതാംകൂറിന്റെ അതിർത്തിയിലാണ് മൂത്തകുന്നം .
ഇവിടെ ബഹു ഭൂരിപക്ഷ ഹിന്ദു ഈഴവ വിഭാഗത്തിൽ പെട്ടവർ താമസിക്കുന്നു.
( ഡച്ച് രേഖകളിൽ ചോവൻ വിഭാഗം എന്ന് ഈഴവരെ രേഖ പെടുത്തുന്നു. ) .
വിരലിൽ എണ്ണാവുന്ന റോമൻ കത്തോലിക്ക വിഭാഗവും ഇവിടെ ഉണ്ട് .
സംഘകാലത്തെ കൃതികളിൽ നിന്നും മൂത്തകുന്നം എന്നത് പ്രധാനപ്പെട്ട ഒരു സംഘം അഥവാ പള്ളി നിലനിന്നിരുന്ന സ്ഥലം ആണെന്നു അനുമാനിക്കാം.
മൂത്തത് എന്നതിനു ഇടപ്പള്ളികളെ നിയന്ത്രിക്കുന്ന വലിയകേന്ദ്രം എന്നാണ് അർത്ഥമാക്കേണ്ടത്.
മൂത്ത കുന്ന് എന്നും അറിയപ്പെട്ടിരുന്നു.
ഇരുപതാം നൂറ്റാണ്ടിന്റെ ആരംഭത്തിൽ ശ്രീനാരായണഗുരുവിന്റെ നേതൃത്വത്തിൽ പണികഴിച്ച ശ്രീ നാരായണമംഗലം ക്ഷേത്രം മൂത്തകുന്നത്തിന്റെ ഒരു ആകർഷണം ആണ്.
ശ്രീ  ശങ്കരനാരായണ മൂർത്തിയാണ് ഇവിടത്തെ പ്രധാന പ്രതിഷ്ഠ.
ഈ ക്ഷേത്രം പെരിയാറിന്റെ കൈവഴിയുടെ  തീരത്താണ് സ്ഥിതിചെയ്യുന്നത്.
ഈ ക്ഷേത്രം എച്. എം. ഡി. പി. സഭയുടെ കീഴിലാണുള്ളത്.
ഈ സഭയ്ക്ക് ധാരാളം വിദ്യാഭ്യാസ സ്ഥാപനങ്ങൾ സ്വന്തമായുണ്ട്.
ഇവിടെ നിന്നും 3 കിലോമീറ്റർ അകലെയാണ് സെന്റ്‌.
തോമസ്‌ അപ്പോസ്തല-യുടെ പള്ളി സ്ഥിതിചെയ്യുന്നത്.
3 കിലോമീറ്റർ വടക്കോട്ട്‌ സഞ്ചരിച്ചാൽ ഇന്ത്യയിലെ ആദ്യത്തെ മുസ്ലിം പള്ളിയായ ചേരമാൻ പള്ളി കാണാം.
മൂത്തേടത്ത് ഹൈസ്കൂൾ
മൂത്തേsത്ത് ഹയർ സെക്കണ്ടറി സ്കൂൾ തളിപ്പറമ്പി ലെ ഒരു ഹൈസ്കൂൾ ആണ്.
1894 ൽ സ്ഥാപിതമായ ഇത് കണ്ണൂർ ജില്ലയിലെ ഏറ്റവും പഴയ സ്കൂളുകളിൽ ഒന്നാണ് ചരിത്രം
12°2′8″N 75°21′41″E ﻿ / ﻿ 12.03556°N 75.36139°E ﻿ / 12.03556; 75.36139 തളിപ്പറമ്പിലുള്ളവർക്ക് വിദ്യാഭ്യാസം നൽകുക എന്ന കാഴ്ചപ്പാടുമായി 1894 നവമ്പർ 14 ന് ബ്രഹ്മശ്രീ മൂത്തേsത്ത് മല്ലിശ്ശേരി കുബേരൻ നമ്പൂതിരിപ്പാട് ആണ് ഈ സ്കൂൾ സ്ഥാപിച്ചത്.
ആദ്യകാലത്ത് ഒരു ഇംഗ്ലീഷ് മീഡിയം സ്കൂളായിട്ടായിരുന്നു പ്രവർത്തനം.
1895 ൽ മിഡിൽ സ്കൂളായി അംഗീകാരം നേടി.
1922 ൽ ഹൈസ്കൂളായി ഉയർത്തപ്പെട്ടു.
1925ൽ എസ്.എസ്.എൽ.സി ആദ്യ ബാച്ച് പുറത്ത് വന്നു.
1949 ൽ Taliparamba Education Society രൂപീകരിക്കുകയും സ്കൂൾ ഭരണം ബ്രഹ്മശ്രീ മൂത്തേsത്ത് നാരായണൻ നമ്പൂതിരിപ്പാടിൽ നിന്ന് അവർക്ക് കൈമാറുകയും ചെയ്തു .
2010 ൽ സ്കൂളിന് എയ്ഡഡ് ഹയർ സെക്കൻഡറി ബാച്ച് ആരംഭിക്കാൻ അനുവാദം ലഭിച്ചു.
പാഠ്യേതര പ്രവർത്തനങ്ങൾ ലിറ്റിൽ കൈറ്റ്സ് സ്കൗട്ട് ഗൈഡ്സ്.
എൻ.സി.സി. ജൂനിയര് റെഡ്ക്രോസ് എൻ.എസ്.എസ് സൗഹൃദ ക്ലബ്ബ് ക്ലാസ് മാഗസിൻ വിദ്യാരംഗം കലാ സാഹിത്യ വേദി.
പരാമർശങ്ങൾ ↑ ↑ ↑
മൂത്തോൻ
നിവിൻ പോളിയെ കേന്ദ്രകഥാപാത്രമാക്കി ഗീതു മോഹൻദാസ് സംവിധാനം ചെയ്ത ഒരു ഇന്ത്യൻ സാഹസിക ചലച്ചിത്രമാണ് മൂത്തോൻ .
ചിത്രത്തിന്റെ തിരക്കഥ തയ്യാറാക്കിയത് പ്രശസ്ത ഹിന്ദി സംവിധായകനായ അനുരാഗ് കശ്യപും ഗീതു മോഹൻദാസും ചേർന്നാണ്.
ഈ ബഹുഭാഷ ചിത്രം നിർമ്മിച്ചത് ആനന്ദ് എൽ റായ്, അജയ് ജി. റായ്, അലൻ മക്ക്അലക്സ് എന്നിവരാണ്.
ഗീതു മോഹൻദാസിന്റെ മലയാളത്തിലെ ആദ്യത്തെ മുഴുനീള ചിത്രമാണിത്.
ഒരാൾ അയാളുടെ മൂത്ത സഹോദരനെ തേടി പോവുന്ന കഥയാണ് ചിത്രം പറയുന്നത്.
സിനിമ ചിത്രീകരിച്ചത് ലക്ഷദ്വീപിലായിരുന്നു .
ദ്വീപ് ഭാഷ എന്നറിയപ്പെടുന്ന ജസരി എന്ന മലയാളത്തിന്റെ ഉപഭാഷയിലും ഹിന്ദിയിലുമാണ് സംഭാഷണം.